สงสัยว้าทำไมบริเวณ ที่ผ่า ยังมีเลือด ซิบๆอยู่ เพราะตอนแรก สังเกตุจากผ้าที่กัด มันเลือดทั้งอัน พอ เปลี่ยนมาสัก 2-3 อัน เริ่มไม่มีเเล้ว จะมีเลือดแค่ตรง ที่ผ่า มันปกติไหมครับ ผ่ามาเมื่อวานตอน บ่าย3 แล้วตอนกินข้าว ผมต้องคายผ้าออกก่อนไหมหรือ กินไปทั้งที่กัดผ้าอยู่เลย ( กินโจ๊ก )
 ถ้าเลือดออกซิบๆ แสดงว่า เลือดหยุดไหลแล้ว เป็นปกติธรรมดาครับ คางจะบวมได้อยู่ ไม่เกิน 7 วัน แต่ระยะนี้ต้องไม่ทานของแข็งๆ หรือไปดูดปากให้ก้อนเลือดที่อุดอยู่หลุดออกไป จะทำให้มีเลือดออกอีกได้ เวลาทานอาหารสามารถเอาผ้าก๊อซออกก่อนได้ครับ แต่อย่าพยายามใช้ด้านที่ถอนฟันเคี้ยว หลังทานให้ทำความสะอาดแปรงอ่อนนิ่มเบารอบๆ เพื่อป้องกันเศษอาหารตกค้าง และ บ้วนด้วยน้ำยาบ้วนปากเป็นประจำ จากนั้นก็ใส่ผ้ากอซอีก สัก 1 วัน แล้วเลิกได้ครับ ไม่ควรใส่เกิน 3 วัน ถ้ามีเลือดออกอีก มาก หรือ ปวดบริเวณที่ถอน มีหนอง กลิ่นเหม็น ควรกลับไปให้ทันตแพทย์ตรวจครับ เพราะอาจมีการอักเสบติดเชื้อ